**Saistošo noteikumu “Grozījumi Liepājas pilsētas domes 2011.gada 27.oktobra saistošajos noteikumos Nr.13 “SAISTOŠIE NOTEIKUMI PAR IZGLĪTOJAMO ĒDINĀŠANAS MAKSAS ATVIEGLOJUMIEM LIEPĀJAS VISPĀRĒJĀS IZGLĪTĪBAS IESTĀDĒS””**

### PA****SKAIDROJUMA RAKSTS****

|  |  |
| --- | --- |
| Paskaidrojumu raksta sadaļas | Informācija |
| 1. Projekta nepieciešamības pamatojums | Liepājas pilsētas domes 2011. gada 27. oktobra saistošie noteikumi Nr. 13 "Saistošie noteikumi par ēdināšanas maksas atvieglojumiem Liepājas vispārējās izglītības iestādēs" (turpmāk - Saistošie noteikumi Nr. 13) nosaka kārtību, kādā piešķir ēdināšanas maksas atvieglojumus vispārējās izglītības iestādēs, kā arī nosaka atvieglojumu apmēru.  Saistošajos noteikumos Nr. 13 nepieciešami grozījumi, lai noteiktu, ka atvieglojumu ēdināšanas maksai 100 % apmērā pirmsskolas izglītības iestādē varētu saņemt ģimene, kura audzina trīs un vairāk bērnus un ka atvieglojumu 100 % apmērā vispārizglītojošā skolā ir tiesības saņemt izglītojamam no ģimenes, kura audzina četrus un vairāk bērnus vecumā līdz 18 gadiem, vai ar I vai II invaliditātes grupu, bet ja kāds no bērniem turpina mācības vispārējās izglītības vai profesionālās izglītības iestādē dienas maiņā, tad līdz dienai, kad viņš sasniedzis 24 gadu vecumu. Atvieglojumus var saņemt uzrādot Latvijas Goda ģimenes apliecību. |
| 1. Īss projekta satura izklāsts | Grozījumi saistošajos noteikumos Nr. 13 paredz:  noteikt, ka pirmsskolas izglītības iestādē atvieglojumu 100% apmērā (brīvpusdienas) ir tiesības saņemt izglītojamajam no ģimenes, kura audzina trīs un vairāk bērnus vecumā līdz 16 gadiem, bet ja kāds no bērniem turpina mācības vispārējās izglītības vai profesionālās izglītības iestādē dienas maiņā, tad lūdz dienai, kad viņš sasniedzis 20 gadu vecumu vai stājas laulībā.  noteikt, ka atvieglojumu 100 % apmērā vispārizglītojošā skolā ir tiesības saņemt izglītojamam no ģimenes, kura audzina četrus un vairāk bērnus vecumā līdz 18 gadiem, vai ar I vai II invaliditātes grupu, bet ja kāds no bērniem turpina mācības vispārējās izglītības vai profesionālās izglītības iestādē dienas maiņā, tad līdz dienai, kad viņš sasniedzis 24 gadu vecumu. |
| 1. Informācija par plānoto projekta ietekmi uz pašvaldības budžetu | Saskaņā ar Liepājas valstspilsētas pašvaldības domes 2022. gada 17. marta saistošiem noteikumiem Nr.  6, ēdināšanas izdevumu segšanai 3+ ģimenēm pašvaldības pirmsskolas izglītības iestādēs no 2022. gada 1. septembra piešķirti 71 356 EUR. Liepājas pirmsskolas izglītības iestādes apmeklē 645 audzēkņi no ģimenēm, kuras audzina trīs un vairāk bērnus vecumā līdz 16 gadiem. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā | Uzņēmējdarbības vidi lēmums neietekmē. |
| 1. Informācija par administratīvajām procedūrām | Saistošo noteikumu grozījumi tiks nosūtīti izvērtēšanai un atzinuma sniegšanai Vides aizsardzības un reģionālās attīstības ministrijai. Pēc pozitīva atzinuma saņemšanas tiks publicēti oficiālajā izdevumā “Latvijas Vēstnesis”, Liepājas valstspilsētas pašvaldības tīmekļa vietnē [www.liepaja.lv](http://www.liepaja.lv) |
| 1. Informācija par konsultācijām ar privātpersonām | Nav nepieciešamas. |
| 1. Kas sagatavoja paskaidrojuma rakstu?  * amats * vārds, uzvārds * tālruņa numurs * paraksts | Liepājas pilsētas Izglītības pārvaldes  Juriste  Zane Pomerance  29289432 |
| 1. SASKAŅOTS:   Sabiedrisko attiecību un mārketinga daļā |  |

Domes priekšsēdētājs Gunārs Ansiņš